Bestelboeke oop vir Ineos se GrenadierDie Ineos Grenadier-stasiewa Ineos het pas die bestelboek vir sy veelbesproke Grenadier oopgemaak met die nuus dat aflewering reeds in Oktober verwag kan word. Maroela Media het al deeglik oor die splinternuwe Ineos Grenadier berig en nou het bestellings uiteindelik begin. Die model wat vir bestelling beskikbaar is, is ŉ vyfsitplek-stasiewa en die prys begin by R1 416 985. Die Ineos Grenadier-stasiewa Die intreemodel is die Grenadier. Dit is ŉ skoon doek waarop jy jou perfekte Grenadier self kan saamstel. Die volgende model is die Trialmaster Edition. Dit is die mees geharde weergawe vir ernstige 4×4-vernuf. Dan is daar ook ŉ Fieldmaster Edition beskikbaar. Hy, soos die Trialmaster, kos ook R1 528 940. Hy is meer geskik vir oorlandreis as geharde 4×4-hindernisse. Daar is twee enjins, albei BMW-eenhede, beskikbaar – een is ŉ sessilinderturbopetrol, die ander ŉ sessilinderturbodiesel. Die petrol bied 210 kW en 450 Nm, terwyl die diesel 183 kW en 550 Nm bied. Albei enjins maak gebruik van ŉ 8-spoed-ZF- outomatiese ratkas. Die Trialmaster Edition het staalwiele en die opsie van twee pakkette. Die Rough Pack bied ewenaarslotte voor en agter, en BF Goodrich KO2-alleterreinbande. Die Smooth Pack bied funksies soos parkeerkameras en dies meer. Die Fieldmaster Edition het sierwiele in plaas van staalwiele, en die Rough Pack is nie beskikbaar op dié model nie, maar die Smooth Pack is wel. Om jou Ineos Grenadier saam te stel, klik hier. Jy kan by dieselfde skakel jou belangstelling in ŉ dubbelkajuit- Ineos Grenadier registreer. Die Ineos Grenadier is dié week in aksie by Nampo.